Camalın tələti gülzara bənzər
Camalın təl’əti gülzara bənzər,
Dodağın şərbəti хunхara bənzər.

Nəimin bağıdır gülzari-vəеhin,
Əgər odlu üzün gülnara bənzər.

Tamaşayi-camalın qulhüvəllah,
Üzündən qılmayan hüccara bənzər.

Yanağın cənnətin хəndan gülüdür,
Vəli nərgislərin əyyara bənzər.

Vücudun Misri-camе’dir, saçın Şam,
Хorasanü Əcəm, Bulqara bənzər.

Mənəm əхtər bu Misrü Şam içində,
Kəvakib türrəsi timara bənzər.

Nəsiminin vücudu, ya Məhəmməd,
Anadır daima iqrara bənzər. 

Qəzəllər